hotchpotch/miracl-hf-unified huggingface dataset:
लौह धातुकर्म का इतिहास
लौह धातुकर्म (Ferrous Metallurgy) का आरम्भ प्रागैतिहासिक काल में ही हो गया था। इस्पात निर्माण (steelmaking) का ज्ञान भी प्रागैतिहासिक काल से ही है।
यह माना जाता है कि प्रागैतिहासिक युग में लोहा उल्‍कापिण्‍ड के टुकड़े से प्राप्‍त हुआ था और कई सदियों से यह दुर्लभ धातु बना रहा। बाद में मानव ने इस्पात निर्माण की प्रक्रिया सीखी। उत्‍पाद संभवतः अपेक्षाकृत इतना चिकना और अनुमान न करने योग्‍य था कि हथियार हेतु कांस्य को तरजीह दिया गया। अंततः जब मानव लोहे को गलाने, फोजिंग करने, कठोर एवं टेमपरिंग करने के कठिन कला में सिद्धहस्त हो गया तो इन उद्देश्यों के लिये लोहे ने अलौह धातुओं का स्‍थान ले लिया।
प्राचीन काल में मानव द्वारा प्रयोग किये गये लोहा का प्रमाण बेबिलोन, मिस्र, चीन, भारत, यूनान और रोम जैसे प्राचीन सभ्‍यतायें से प्राप्‍त अपूर्ण लेख और इभिलेख में धातु के संदर्भ में प्राप्‍त अपूर्ण लेख और अभिलेख में धातु के संदर्भ में प्रमाण मिला है। मेसीपोटामिया और मिस्र में पाये गये पुरावशेष से यह प्रमाण मिलता है कि लोहा और बाद का इस्‍पात का लगभग 6000 वर्षो तक मानव जाति इसका प्रयोग करता था। प्राचीन काल में लकड़ी से बने हुए काठ कोयला को प्रयोग कर लौहे को गलाया जाता था। बाद में कोयला का ताप का वृहत श्रोत के रूप में पता लगाया गया। तदनन्‍तर यह कोक में परिवर्तित हो गया जो लोह अयस्‍क को गलाने हेतु आदर्श पायाप्राचीन काल में मानव द्वारा प्रयोग किये गये लोहा का प्रमाण बेबिलोन, मिस्र, चाइना, भारत, यूनान और रोम जैसे प्राचीन सभ्‍यतायें से प्राप्‍त अपूर्ण लेख और इभिलेख में धातु के संदर्भ में प्राप्‍त अपूर्ण लेख और अभिलेख में धातु के संदर्भ में प्रमाण मिला है। मेसीपोटामिया और मिश्र में पाये गये पुरावशेष से यह प्रमाण मिलता है कि लोहा और बाद का इस्‍पात का लगभग 6000 वर्षो तक मानव जाति इसका प्रयोग करता था। प्राचीन काल में लकड़ी से बने हुए काठ कोयला को प्रयोग कर लौहे को गलाया जाता था। बाद में कोयला का ताप का वृहत श्रोत के रूप में पता लगाया गया। तदनन्‍तर यह कोक में परिवर्तित हो गया जो लोह अयस्‍क को गलाने हेतु आदर्श पाया गया
अमेरिका में 1646 ईसवी में सफलतापूर्वक स्‍थापित आयरन वर्क्‍स “दी साउगस वर्क्‍स “ के पश्‍चात लगभग 200 या इससे अधिक वर्षो के लिए लोहा अपना प्रबल स्‍थान बनाये रखा। नये रेलगाड़ियों के आविष्‍कृत होने से लोहे की पटरियाँ बनीं। लड़ाकू जहाजों के साइड को लोहे के कवच से सुरक्षित रखने के लिए लोहे का प्रयोग होता था। लगभग 19 वीं शताब्‍दी के मध्‍य में 1856 में बेसेमर प्रक्रिया के आविष्‍कार से इस्‍पात के युग का आरंभ हुआ जो इस्‍पात को पर्याप्‍त मात्रा एवं उचित लागत में बनाने की अनुमति दे दी।
प्राचीन भारत में लोहा इस्‍पात का पूरा उल्‍लेख है। कुछ प्राचीन स्‍मारक जैसे नई दिल्‍ली में प्रसिद्ध लोह स्‍तम्‍भ या कोणार्क में सूर्य मंदिर में प्रयोग किया गया ठोस बीम में पर्याप्‍त साक्ष्‍य मिलता है जो प्राचीन भारतीय धातु विज्ञान का प्रौद्योगिकीय उत्‍कर्ष दिखाता है।
भारत में लोहे का प्रयोग प्राचीन युग की ओर ले जाता है। वैदिक साहित्यिक स्रोत जैसा कि ऋग्वेद, अथर्ववेद, पुराण, महाकाब्‍य में शान्ति और युद्ध में लोहे के बारे में उल्‍लेख किया गया है। एक अध्‍ययन के अनुसार लोहा भारत में आदिकालीन लघु सुविधाओं में 3000 वर्षों से अधिक समय से भारत में उत्‍पन्‍न होता है।
धातुकथा
धताकाथा (तत्वों की चर्चा) [1] में मितिका और विभिन्न विषयों दोनों शामिल हैं, ज्यादातर विभांगा से, उन्हें 5 समेकित, 12 आधार और 18 तत्वों से संबंधित करते हैं। पहला अध्याय काफी सरल है: "कितने समेकित आदि में अच्छे धाम आदि शामिल हैं?" किताब धीरे-धीरे अधिक जटिल प्रश्नों तक काम करती है: "कितने योग आदि से ध्यान से अलग धर्म धात्व आदि अलग हो जाते हैं?"
धातुकथा बौद्ध ग्रंथ है। यह अभिधम्म पिटक का भाग है।
सुग़्द प्रान्त
सुग़्द () या विलोयत-इ-सुग़्द ताजिकिस्तान की एक विलायत (प्रान्त) है। यह मध्य एशिया के प्राचीन सोग़दा क्षेत्र में स्थित है जिस से इस प्रान्त का नाम भी पड़ा है। सुग़्द प्रान्त ताजिकिस्तान के उत्तर-पश्चिम में स्थित है। इसका कुल क्षेत्रफल २५,४०० वर्ग किमी है और सन् २००८ में इसकी आबादी १८.७ लाख अनुमानित कि गई थी। ताजिकिस्तान के ३०% लोग इस प्रान्त में रहते हैं। सुग़्द प्रान्त की राजधानी ख़ुजन्द शहर है।
जब तक ताजिकिस्तान सोवियत संघ का भाग था तब तक सुग़्द प्रान्त को 'लेनिनाबाद' बुलाया जाता था। १९९१ के बाद इसका नाम 'सुग़्द' रखा गया। इस शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
सुग़्द प्रान्त की अंतर्राष्ट्रीय सीमाएँ उज़बेकिस्तान के जिज़ाख़, नमन्गान, समरक़न्द और फ़रग़ना प्रान्तों से और काज़ाख़स्तान के ओश और बातकेन प्रान्तों से लगती हैं। सिर दरिया प्रान्त के क्षेत्र से गुज़रता है और पानी का एक मुख्य स्रोत है। सुग़्द और बाक़ी ताजिकिस्तान के बीच में ज़रफ़शान पर्वत शृंखला खड़ी है जिसके दर्रे अक्सर सर्दियों में बर्फ़बारी से बंद हो जाते हैं। प्रान्त का दक्षिणी हिस्सा ज़रफ़शान नदी कि घाटी में आता है, जबकि उत्तरी हिस्सा फ़रग़ना वादी में स्थित है। ताजिकिस्तान का अल्पसंख्यक उज़बेक समुदाय का अधिकाँश भाग इसी प्रान्त में रहता है।
ख़तलोन प्रान्त
ख़तलोन () या विलोयत-इ-ख़तलोन ताजिकिस्तान की एक विलायत (प्रान्त) है। यह ताजिकिस्तान के दक्षिण-पश्चिम में स्थित है। इसका कुल क्षेत्रफल २४,८०० वर्ग किमी है और सन् २००८ में इसकी आबादी २५.८ लाख अनुमानित की गई थी। ख़तलोन प्रान्त की राजधानी क़ुरग़ोनतेप्पा शहर है जिसका पुराना नाम कुर्गान-त्युबे था।
'ख़तलोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
ख़तलोन प्रान्त उत्तर में गिस्सार पर्वत शृंखला और दक्षिण में पंज नदी के बीच स्थित है। इसकी अंतर्राष्ट्रीय सीमाएँ पश्चिम में उज़बेकिस्तान और दक्षिण में अफ़्ग़ानिस्तान से लगती हैं। सोवियत संघ के ज़माने में (जब ताजिकिस्तान उसका अंग था) ख़तलोन प्रान्त दो प्रान्तों में विभाजित था - कुर्गान-त्युबे ओब्लास्त () और कुलोब ओब्लास्त ()। नवम्बर १९९२ में इन दोनों प्रदेशों का विलय करके ख़तलोन प्रान्त बनाया गया। कुर्गान-त्युबे का इलाक़ा कोफ़रनिहोन नदी और वख़्श नदी की वादियों में पश्चिमी ख़तलोन में पड़ता है। कुलोब का इलाक़ा पूर्वी ख़तलोन में किज़िलसु नदी और यख़सु नदी की घाटियों में पड़ता है। पूरे प्रान्त में कुल मिलकर २४ ज़िले हैं - १४ पश्चिमी ख़तलोन में और १० पूर्वी ख़तलोन में। ख़तलोन की अधिकतर आबादी कृषि में लगी हुई है, विशेषकर कपास और मवेशी पालन के क्षेत्रों में। उद्योगों में केवल २-३% लोग ही काम करते हैं।
लेडी एंड द ट्रैम्प
लेडी एंड द ट्रैम्प () १९५५ में वॉल्ट डिज़्नी द्वारा निर्मित एनीमेटेड फिल्म है।
कूहिस्तोनी-बदख़्शान स्वशासित प्रान्त
कूहिस्तोनी-बदख़्शान स्वशासित प्रान्त () या विलोयत-इ मुख़्तोर-इ कूहिस्तोनी-बदख़्शान ताजिकिस्तान की एक स्वशासित (ऑटोनोमस) विलायत (प्रान्त) है। यह प्रान्त ताजिकिस्तान के दक्षिण-पूर्व में स्थित है। इसका कुल क्षेत्रफल ६४,२०० वर्ग किमी है और सन् २००८ में इसकी आबादी २.१८ लाख अनुमानित कि गई थी। कूहिस्तोनी-बदख़्शान की राजधानी ख़ोरूग़ शहर है। इस प्रान्त का पुराना नाम गोर्नो-बदख़्शान हुआ करता था।
'बदख़्शान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। हिन्दी-उर्दू और फ़ारसी में 'कोह' का अर्थ 'पर्वत' होता है, जैसे 'कोह-इ-नूर' (कोहिनूर हीरा) का अर्थ है 'नूर' (प्रकाश या चमक) का 'कोह' (पर्वत)। 'कूहिस्तोनी' ताजिकी भाषा में 'कोहिस्तानी' (यानि 'पर्वतीय क्षेत्र') कहने का लहजा है। इस प्रान्त के पुराने नाम 'गोर्नो-बदख़्शान' का 'गोर्नो' शब्द रूसी भाषा के 'गोर्नीय' () शब्द का रूप है जिसका मतलब भी 'पर्वतीय' होता है। इस तरह 'कूहिस्तोनी-बदख़्शान' और 'गोर्नो-बदख़्शान' दोनों का अर्थ 'पर्वतीय बदख़्शान' है। ध्यान दीजिये कि पड़ोसी देश अफ़्ग़ानिस्तान में भी एक बदख़्शान प्रान्त है, जिसकी सीमाएँ कूहिस्तोनी-बदख़्शान से लगती हैं।
पामीर पर्वतमाला में स्थित कूहिस्तोनी-बदख़्शान राज्य का बड़ा भाग एक दुर्गम पहाड़ी इलाक़ा है, जिस वजह से यहाँ आबादी भी कम है। यह प्रान्त पूरे ताजिकिस्तान के क्षेत्रफल का ४५% है लेकिन यहाँ उस देश के केवल ३% लोग रहते हैं। यहाँ बसने वाले अधिकाँश लोग ताजिकी नहीं बल्कि पामीरी समुदाय के हैं। उनके अलावा यहाँ किरगिज़ लोग और अन्य समुदाय भी बसते हैं। यहाँ कि राजधानी ख़ोरूग़ इस प्रान्त का सबसे बड़ा शहर भी है और इसमें २००८ में केवल २९,००० लोगों की आबादी थी। यहाँ पामीरी भाषा-परिवार की बहुत सी बोलियाँ बोली जाती हैं। इस प्रान्त को बाहार की दुनिया से केवल दो अच्छी सड़कें जोड़तीं हैं और दोनों ही पामीर राजमार्ग का हिस्सा हैं। एक ख़ोरूग़ से ओश शहर और दूसरी ख़ोरूग़ से दुशान्बे (ताजिकिस्तान की राजधानी) जाती है। एक तीसरी सड़क पूर्व की ओर चीन के शिनजियांग प्रान्त के ताश्कुरग़न नगर भी जाती है लेकिन वह बहुत ही ऊबड़-खाबड़ है। नक़्शे में देखने से कूहिस्तोनी-बदख़्शान का दक्षिणी छोर पाकिस्तान के बहुत ही पास है लेकिन उनके बीच से अफ़्ग़ानिस्तान का वाख़ान गलियारा निकलता है, जो कुछ भागों में केवल १६ किलोमीटर चौड़ा है लेकिन जिसे भयंकर पर्वतों की वजह से पार करना लगभग नामुमकिन है।
गणतंत्र-अधीन ज़िले
गणतंत्र-अधीन ज़िले () ताजिकिस्तान का एक प्रशासनिक विभाग है। देश के मध्य भाग में स्थित यह १३ ज़िलें हैं जो किसी ताजिक प्रान्त का भाग नहीं हैं बल्कि जिनपर ताजिकी केन्द्रीय सरकार सीधा शासन करती है।
मध्यकाल में गणतंत्र-अधीन ज़िलों का क्षेत्र 'कारोतेगिन' () के नाम से जाना जाता था। जब ताजिकिस्तान को सोवियत संघ का भाग बनाया गया तो सन् १९३९ में यह क्षेत्र ग़र्म ओब्लास्त () का हिस्सा बना। सन् १९५५ में इस ओब्लास्त को ख़त्म कर दिया गया।
धातुरचना विज्ञान
धातुओं के अनेकानेक गुण सूक्ष्मदर्शी की सहायता से ज्ञात किए जा सकते हैं। सूक्ष्मदर्शी द्वारा धातुपरीक्षण की इस विधि को धातु-रचना-विज्ञान (Metallography) कहते हैं। इसके द्वारा धातुओं अथवा मिश्र धातुओं की आंतरिक रचना, अथवा उनपर उष्मोपचार के प्रभाव का अध्ययन किया जाता है।
इस कार्य के लिए जो सूक्ष्मदर्शी उपयोग में लाए जाते हैं उनका निर्माण जीवविज्ञान इत्यादि में प्रयुक्त होनेवाले सूक्ष्मदर्शियों से भिन्न होता है। धातुएँ परांध होती हैं। प्रकाश की किरणें उनमें से पार नहीं हो सकती। इसलिए यहाँ पर परावर्तन सिद्धांत का उपयोग किया जाता है, जिससे निदर्श (specimen) पर पड़नेवाली प्रकाश की किरणें परावर्तित होकर मनुष्य के नेत्र तक पहुँचती हैं। धातुओं के सूक्ष्मदर्शियों परीक्षण के लिए पहले उन्हें लगभग 1/2 इंच घनाकार टुकड़े के रूप में काट लेते हैं। इस टुकड़े को निदर्श कहते हैं। तत्पश्चात्‌ निदर्श एमरी रेगमाल (emery paper) से अच्छी तरह पालिश किया जाता है। इसके बाद पालिश चक्र पर इसे शीशे की तरह चमक दी जाती है। अब निदर्श सूक्ष्मदर्शी परीक्षण के लिए तैयार हो गया। इस रूप में इसे सूक्ष्मदर्शी द्वारा देखने से उसमें विद्यमान छिद्र, विजातीय पदार्थ अथवा धातुमल इत्यादि दिखलाई पड़ते हैं। फलक में पिटवां लोहे का एक सूक्ष्म आलेख (micrograph) दिखाया गया है। इसमें ग्रैफाइट के काले रेशे दिखाई दे रहे हैं। केवल पालिश की हुई सतह से धातु की आंतरिक संरचना नहीं दिखाई पड़ती, इसलिए इसे किसी रासायनिक विलयन से निक्षारित (etch) किया जाता है। निक्षारण के पश्चात्‌ धातु की आंतरिक संरचना दिखाई पड़ने लगती है। फलक में पिटवाँ लोहे का निक्षारित सूक्ष्म आलेख दिखलाया गया है। अन्य चित्रों में क्रमश: मृदु तथा कठोर इस्पात की सूक्ष्म संरचना (micro-structure) देखी जा सकती है।
अब धातुरचना का क्षेत्र बहुत विस्तृत हो गया है और नए नए प्रकार के सूक्ष्मदर्शी उपयोग में लाए जाने लगे हैं। इलेक्ट्रॉन सूक्ष्मदर्शी द्वारा धातुओं की संरचना को एक लाख गुना आवर्धित किया जा सकता है। एक्सरे द्वारा भी धातुओं की आंतरिक संरचना के अध्ययन में बहुत सहायता मिली है।
द मैन विथ द गोल्डन गन
द मैन विद द गोल्डन गन ()
अपोलो ११
अपोलो 11 वह अंतरिक्ष उड़ान थी जिसने चंद्रमा पर पहले इंसान, नील आर्मस्ट्रांग और ऐडविन "बज़" ऐल्ड्रिन जुनियर को 20 जुलाई 1969 को अन्तरराष्ट्रीय समय के अनुसार 20:17:39 बजे उतारा था। संयुक्त राज्य अमेरिका का यह मिशन मानव इतिहास व अन्तरिक्ष अनुसन्धान के इतिहास में एक बडी उपलब्धी के रूप में देखा जाता है। 19 जुलाई 1969 को मेरिट आइलैंड में स्थित "कैनेडी स्पेस सेण्टर लाँच काम्प्लेक्स 39" से उड़ान भरने वाला अपोलो 11 नासा के अपोलो अभियान का पाँचवाँ मानवीय मिशन व तीसरा चन्द्र अभियान था। इसके कर्मीदल के रूप में आर्मस्ट्रांग कमांडर व बज़ एल्ड्रिन लुनार माड्यूल पायलट और माइकल कॉलिन्स कमांड मॉड्युल पायलट थे। आर्मस्ट्रांग और ऐल्ड्रिन चंद्रमा पर ट्रैंक्विलिटी के सागर (Sea of Tranquillity) में उतरे और चाँद पर 21 जुलाई को कदम रखने वाले पहले इंसान बन गए। उनका लुनार मॉड्युल "इगल" 21 घंटे व 31 मिनट चाँद की प्रष्ठभूमी पर रहा और कॉलिन्स कमांड सर्विस मॉड्युल "कोलंबिया" में चाँद के उपर बने रहे। 24 जुलाई को तीनो अंतरिक्ष यात्री पृथ्वी पर प्रशांत महासागर में उतरे और अपने साथ 21.5 किलोग्राम के चाँद के नमूने लाए।
"अपोलो 11" ने अमेरिकी राष्ट्रपति जॉन एफ़. केनेडी का चाँद पर सोवियत युनिन से पहले उतरने का सपना साकार कर दिया जिसकी उन्होने 1961 में गुज़ारिश की थी।
इसके बाद 1969 से 1972 के मध्य में छः "अपोलो" मिशन चाँद पर भेजे गए जिसमें से पाँच चाँद पर उतरने में सक्षम रहे।
गृहयुद्ध
गृहयुद्ध एक ही राष्ट्र के अन्दर संगठित गुटों के बीच में होने वाले युद्ध को कहते हैं। कभी-कभी गृह युद्ध ऐसे भी दो देशों के युद्ध को कहा जाता है जो कभी एक ही देश के भाग रहे हों। गृहयुद्ध में लड़ने वाले गिरोहों के ध्येय भिन्न प्रकार के होते हैं। कुछ पूरे देश पर नियंत्रण पाकर अपनी मनचाही व्यवस्था लागू करना चाहते हैं, कुछ देश की सरकारी नीतियाँ बदलना चाहते हैं और कुछ देश को विभाजित करके अपने क्षेत्र को स्वतन्त्र बनाना चाहते हैं। गृहयुद्धों अक्सर बहुत घातक होते हैं - लाखों मर सकते हैं, करोड़ों बेघर हो सकते हैं, देश में दशकों तक चलने वाली भयंकर ग़रीबी और भुखमरी फैल सकती है और देश का उद्योग लम्बे अरसे के लिए चौपट हो सकता है। बर्मा, अंगोला और अफ़्ग़ानिस्तान ऐसे देश हैं जिनका भविष्य कभी बहुत उज्ज्वल माना जाता था लेकिन गृहयुद्ध की चपेट में आने से यह दुनिया के सबसे पिछड़े और असुरक्षित देशों में गिने जाने लगे। गृहयुद्धों के दौरान अक्सर विदेशी ताक़तें भी देश को कमज़ोर पाकर उसमें हस्तक्षेप करने लगती हैं, जैसा की १९७५-१९९० तक चलने वाले लेबनान के गृहयुद्ध में हुआ।
'गृहयुद्ध' को अंग्रेजी में 'सिविल वॉर' (), उर्दू में 'ख़ाना-जंगी' (), फ़ारसी में 'जंग दाख़िली' (), अरबी में 'हर्ब अहलिया' (), जर्मन में 'बुअर्गरक्राइग' () कहते हैं।
मिस्टर एंड मिसेज़ स्मित
मिस्टर एंड मिसेज़ स्मित ( 2005 में बनी अमेरिकी हास्य ऐक्षन फ़िल्म है जिसमें एंजेलिना जोली और ब्रैड पिट ने मुख्य भुमिका निभाई है।
बेसिक आक्सीजन भट्ठी
इस्‍पात बनाने के लिए बेसिक ऑक्‍सीजन प्रक्रिया (basic Oxygen Steelmaking) मुख्‍यतः सामान्‍य प्रक्रिया है। बेसिक ऑक्‍सीजन फरनेस (या, एल.डी. कनवर्टर) अपवर्तक ब्रिक्‍स के साथ अन्‍दर की ओर नाशपाती के अकार का वेसल लाइन्‍ड फरनेस है। वेसल लाइनिंग टार बोन्‍डेड डोलोमाइट/मेगनेशिया कार्बन या अन्‍य अपवर्तकों का बना होता है। वेसल अपने अक्ष में 360 पर घुम सकता है। वाटर कूल्‍ड लान्‍स की सहायता से ऑक्‍सीजन वेसल में बह जाता है। थोड़ा झुका हुआ कनवर्टर में रद्दी माल के अधिक होने के साथ हीट बढ़ता है और कनवर्टर को सीधा (ठीक) करके गर्म धातु को मिलाया जाता है तत्‍पश्‍वात् लेंस के द्वारा घोल (बाथ) में आक्‍सीजन को दिया जाता है जिसमें आवश्‍यक फ्लक्‍सेज छोड़ा जाता है। कनवर्टर के उपर स्थित बंकर के द्वारा यंत्रवत और सूक्ष्‍म अतिरिक्‍त फ्लक्‍स मिलाया जाता है। 16-18 मिनट के लिए आक्‍सीजन छोड़ने के पश्‍चात एक नमूना लिया जाता है। थर्मोकपल का इस्‍तेमाल कर तापमान को मापा जाता है। टेपिंग साइड में कनवर्टर को टिलटिंग करके इस्‍पात को टेप्‍ड किया जाता है। जब धातु को टेप्‍ड किया जाता है तो ऐलाइंग तत्‍वों को शूट के द्वारा मिलाया जाता है। फ्लोटिंग स्‍लेग को हटाने के लिए चार्जिंग साइड की ओर कनवर्टर को टिल्‍टेड किया जाता है।
प्रचालन के दौरान आक्‍सीजन से लोहा का आक्‍सीकरण करने पर लोहा ऑक्‍साइड और कार्बन मनोऑक्‍साइड हो जाता है। लोहा आक्‍साइड तत्‍काल अक्‍सीजन को ट्रैम्‍प तत्‍वों में अन्‍तरण कर देता है। लगभग 2000 डिग्री – 2500 डिग्री सेंटिग्रेड तापमान पर रिएक्‍शन का केन्‍द्र होता है। परिष्‍कृत प्रक्रिया के दौरान कार्बन मनोअक्‍साइड के बढ़ने से पिघला उष्‍मक के अंदर ऐजिटेशन बढ़ता है। आक्‍सीजन से ट्रैम्‍प तत्‍वों का रिएक्‍शन और रिएक्‍शन के केन्‍द्र में लोहा आक्‍साइड बनता है जिससे रिएक्टिव स्‍लेग का निर्माण होता है। प्रचालन के जारी रहने पर गलन के समय कार्बन, फासफोरस, मैंगनीज और सिलिकन का निरन्‍तर कमी होता है। आक्‍सीजन के साथ पाउडर चूना को मिलाने पर शीघ्र स्‍लेग निर्माण होता है जिससे फासफोरस कम हो जाता है। जब वांछित कार्बन कानटेन्‍ट प्राप्‍त किया जाता है तो परिस्‍कृत प्रक्रिया पूर्ण हो जाता है।
विविध अन्‍य ब्‍लोविग प्रक्रियाएँ जिनका प्रयोग किया जाता है वह निम्‍नवत हैं-
इस प्रक्रिया में कूल नाजल के नीचे से शुद्ध आक्‍सीजन को उष्‍मक (बाथ) में छोड़ा जाता है। अधिक गहन मिश्रण के कारण लोअर टैप से टेम टाइम में और ग्रेटर आउटपुट में प्रभाव पड़ता है।
उपर से ऑक्‍सीजन का ब्‍लोविंग और नीचे से ऑक्‍सीजन का ब्‍लोविंग या इनर्ट गैस जैसे नाइट्रोजन या आर्गन के नीचे क्रियाशील होने पर कम्बाइनड ब्‍लोविंग प्रक्रिया होता है। उपर्युक्‍त प्रक्रियाओं से लाभ है—ब्‍लोविंग साइकल का गतिवर्द्धन (एक्‍सेलरेशन) 25 % तक, उच्‍च लाभ, लेस स्‍लेग, कनवर्टर लाइनिंग लाइफ में सुधार, विशिष्‍ट कमपोजिशन को प्राप्‍त करने में शुद्धता में वृद्धि धब्‍बा को कम करना। बेसिक ऑक्‍सीजन फरनेस में उत्‍पादित इस्‍पात निरंतर ढलाई (कास्टिंग) या इनगाट टीमिंग के लिए भेजा जाता है।
अतिचालकों का वर्गीकरण
अतिचालक पदार्थों का वर्गीकरण कई प्रकार से किया जा सकता है-
the base magnetic field superconductor are two type 1 type 2 type. 1 type -those superconductor comlete the meisser effect. 2 type-those superconductor incomplete the meisser efect.
माइसनर प्रभाव
जब कोई पदार्थ अपने क्रांतिक ताप से नीचे आकर अतिचालक अवस्था को प्राप्त होता है तो इसके अन्दर चुम्बकीय क्षेत्र शून्य हो जाता है। इसे माइसनर प्रभाव (Meissner effect) कहते हैं। इस परिघटना की खोज जर्मनी के भौतिकशास्त्री वाल्थर माइसनर (Walther Meissner) तथा रॉबर्ट आक्सेनफिल्ड (Robert Ochsenfeld) ने सन् १९३३ में की थी।
परमाणु में इलेक्ट्रॉन अंडाकार पथ में परिक्रमा करते हैं और इस दृष्टि से वे चुंबक जैसा कार्य करते हैं। बाहरी चुंबकीय क्षेत्र से इन चुंबकों का आघूर्ण (मोमेंट) कम हो जाता है। दूसरे शब्दों में, परमाणु विषम चुंबकीय प्रभाव दिखाते हैं। यदि किसी पदार्थ को उपयुक्त चुंबकीय क्षेत्र में रखा जाए तो उस सुचालक का आंतरिक चुंबकीय क्षेत्र नष्ट हो जाता है, अर्थात् वह एक विषम चुंबकीय पदार्थ जैसा कार्य करने लगता है। तलपृष्ठ पर बहने वाली विद्युत धाराओं के कारण आंतरिक क्षेत्र का मान शून्य ही रहता है। इसे माइसनर का प्रभाव कहते हैं। यदि अतिचालक पदार्थ को धीरे-धीरे बढ़ने वाले चुंबकीय क्षेत्र में रखा जाए तो क्षेत्र के एक विशेष मान पर, जिसे देहली मान (थ्रेशोल्ड वैल्यू) कहते हैं, इसका प्रतिरोध पुनः अपने पूर्व मान के बराबर हो जाता है।
ट्रस
आर्किटेक्चर और संरचना इंजीनियरी में ट्रस (truss) एक ऐसी संरचना होती है जो एक या एक से अधिक त्रिकोणीय इकाइयों से मिलकर बनी होती है। ये इकाइयाँ सरल अवयवों से बनी होतीं है और इनके सिरे परस्पर 'नोड' पर जुड़े होते हैं। सभी वाह्यबल और प्रतिक्रियाएँ (रिएक्शन) इन्ही नोडों पर लगते है और यहाँ से अवयवों में टेन्साइल या कम्प्रेसिव (तन्य या संपीडक) बल के रूप में प्रकट होते हैं।
'एकतलीय ट्रस' (planer truss) वह ट्रस होती है जिसके सभी अवयव और नोड द्विबीमीय समतल में होते है जबकि 'स्पेस ट्रस' के अंदर मेंबर और नोड्स त्रिबिम के अंदर होते है।
ट्रस के अंदर प्लेन मेंबर्ज़ होते है जो की जॉइंटो के द्वारा एक दूसरे से जुड़े होते है।  ट्रस का आकर त्रिकोणीय इसलिए होता है क्यूकी एस आकर के अंदर सबसे जयदा स्थिरता होती है।एस ट्रस के अंदर वर्टिकल मेंबर कंप्रेशन (दवाव) को सहते है जबकि हॉरिज़ाँटल मेंबर (किछाव) को।
एन ट्रसस का प्रियोग आर्च्ड ब्रिड्जस (पुल) मे किया जाता है। दूसरे विश्व युध के दौरान इसका काफ़ी प्रियोग हुआ था
विद्युत्‌ भट्ठी
विद्युत्‌ भट्ठियाँ (Electric Furnace) सामान्यत: धातु खनिजों और धातुओं को पिघलाने के लिए प्रयुक्त की जाती हैं।
विद्युत्‌ ऊर्जा से उत्पन्न हुई ऊष्मा विद्युतधारा के वर्ग के अनुपात में होती है। विद्युत्‌ भट्ठियाँ कोयले की भट्ठियों से अधिक ऊष्मा उत्पन्न कर सकती हैं और आकार में भी छोटी होती हैं। ये हानिकारक धुएँ अथवा गैसें नहीं उत्पन्न करतीं, परंतु इनका मुख्य लाभ इनमें सरलता से ऊष्मा नियंत्रण करने का है। धारा का परिवर्तन कर ऊष्मा का नियंत्रण बहुत सरलता से किया जाता है। इनका दूरस्थ नियंत्रण (remote control) और स्वत: चालन (automatic action) भी किया जा सकता है। इन कारणों से विद्युत्‌ भट्ठियाँ सामान्य उपयोग में आ गई हैं।
विद्युत्‌ भट्ठियों के बहुत से परिष्कृत रूप अब सामान्य हो गए हैं और ज्यों ज्यों विद्युत्‌ शक्ति संभरण आर्थिक दृष्टिकोण से सस्ता होता जाता है, विद्युत्‌ भट्ठियों का प्रयोग निरंतर बढ़त ही जाता है।
विद्युत्‌ भट्ठियों के तीन मुख्य प्ररूप हैं -
1. प्रतिरोध भट्ठियाँ (Resistance Furnaces)।
2. चाप भट्ठियाँ (Arc Furnaces)
3. प्रेरण भट्ठियाँ (Induction Furnaces) तथा
4. आधुनिक मफिल भट्ठी (muffle furnace)
भट्ठी (Furnace), ओवेन (oven) से इस अर्थ में अलग है कि ओवेन प्रायः कम ताप तक ही पहुँचती है।
प्रतिरोध भट्ठी
प्रतिरोध भट्ठियों (Electric Arc Furnace) में, भट्ठी की दीवारों पर तार अंशक (coil) लगे होते हैं, जिनमें प्रवाहित होनेवाली धारा ऊष्मा उत्पन्न करती है। भट्ठी की दीवारें सामान्य भट्ठी की तरह अग्निसह ईटों की बनी होती हैं, अथवा किसी भी ऐसे उच्च तापसह (refractory) पदार्थ की जो ऊष्मा का चालक हो। ऊष्मा अंशक, सामान्यत:, नाइक्रोम (nichrome) अथवा मौलिब्डेनम (molybdenum) तार के बने होते हैं और उच्च तापसह पदार्थ की नलिका पर वर्तित (wound) होते हैं। उच्च ताप की भट्ठियों में (1,200° सें. ऊपर) प्लैटिनम धातु के तारों का प्रयोग भी किया जाता है, जो अधिक कीमती होने के कारण सभी भट्ठियों में नहीं प्रयोग किए जा सकते। उच्च ताप की भट्ठियों में तार अंशकों के स्थान पर सिलिकॉन कार्बाइड (silicon carbide) की छड़ें और नलिकाएँ भी प्रयोग की जाती हैं।
ऊष्मा अंशक, भट्ठी की दीवारों पर न लगाकर, सामान्यत:, उसमें ही निवेशित कर दिए जाते हैं, जिससे भट्ठी में अधिक जगह हो सके और इन अंशकों को भी क्षति से बचाया जा सके। ताप अंशक एक दूसरे से श्रेणी (series) एंवं पार्श्व संबंधन में संबद्ध होते हैं कि प्रतिरोध का विचरण कर आसानी से ताप का विचरण किया जा सके। कहीं कहीं ये स्टार एवं डेल्टा (star and delta) प्ररूप में भी संबद्ध होते हैं। पिघलानेवाली धातु भट्ठी के बीच में रखी जाती है। इसे साधारण बोलचाल में धान (charge) कहते हैं। यह पिघलने पर नली के द्वारा भट्ठी से बाहर आ जाती है, अथवा चार्ज की हाँड़ी, जिसे मूषा (crucible) कहते हैं, भट्ठी के बाहर निकाल ली जाती है। ताप नियंत्रण स्वत: चालन से ताप-वैद्युत युग्म (thermocouple) द्वारा किया जाता है।
कुछ प्रतिरोध भट्ठियाँ लवण कुंडिका (salt bath) किस्म की होती हैं। कई प्रकार के लवण (सामान्य नमक नहीं) इस कार्य के लिए प्रयुक्त होते हैं। इनमें विद्युत्धारा पिघले हुए लवण के प्रतिरोध में होकर पारित होती है, जिससे लवण कुंडिका गरम हो जाती है और इसमें रखा हुआ धान पिघलाया जा सकता है, इस प्रकार की भट्ठी में ऊष्मा का अधिक अंश में उपयोग संभव है, अर्थात्‌ बहुत कम ऊष्मा नष्ट होती है, क्योंकि इसका उपयोग सीधे ही धान को गरम करने में हो जाता है। ऐसी भट्ठियाँ, कैल्सियम, सेडियम, पोटैशियम आदि लवणों को पिघलाने के लिए प्रयोग की जाती है, जिनके रासायनिक लवण सीधे ही भट्ठी में रखे जा सकें। इस प्रकार धान को ही ऊष्ण अंशक के रूप में प्रयोग किया जाता है और उसके प्रतिरोध के कारण उत्पन्न ऊष्मा उसको पिघलाती है। धारा धान में निवेशित दो एलेक्ट्रोडों द्वारा पहुँचाई जाती है। ऐलुमिनियम की इसी प्रकार की प्रतिरोध भट्ठी में प्राप्त होता है।
विद्युत चाप भट्ठी
विद्युत चाप भट्ठी (Electric arc furnace) में विद्युत्‌ चाप द्वारा उत्पन्न ऊष्मा का उपयोग किया जाता है। चाप दो इलेक्ट्रोडों के बीच उत्पन्न की जाती है, अथवा इलेक्ट्रोड एवं धान (charge) के बीच।
इन भट्ठियों में प्रतिरोध भट्ठियों की अपेक्षा अधिक ऊष्मा उत्पन्न जा सकती है। ये भट्ठियाँ मुख्यतया लौहिक धातुओं, अथवा उनकी मिश्रधातुओं को पिघलाने के लिए काम में आती हैं। इनका संभरण (supply) कम वोल्टता तथा अधिक धारा का होता है। अत:, इसे सामान्य संभरण से विशेष परिणामित्र (transformer) द्वारा प्राप्त किया जाता है। इलेक्ट्रोड, सामान्यत:, कार्बन के होते हैं, परंतु बहुत सी भट्ठियों में उपयुक्त धातु के भी बने होते हैं, जो चाप उत्पन्न होने पर धीरे धीरे स्वयं भी उपयुक्त हो जाते हैं। धारा प्रवाहित होने पर चाप द्वारा, इलेक्ट्रोड के सिरे धीरे-धीरे क्षत हो जाते हैं। इस प्रकार चाप की लंबाई बढ़ जाती है और चाप बुझ भी जा सकती हैं। अत:, इन भट्ठियों में एलेक्ट्रोडों को धीरे धीरे आगे बढ़ाने की व्यवस्था भी करती है।
प्रेरण भट्ठी
प्रेरण भट्ठियाँ (Induction furnaces), प्रेरण (electromagnetic induction) के सिद्धांत पर कार्य करती है। परिणामित्र की भाँति, इसमें भी दो अंशक (coil) होते हैं, प्राथमिक और द्वितीयक। प्राथमिक में वोल्टता आरोपित होने पर द्वितीयक में वोल्टता प्रेरित हो जाती है। यदि द्वितीयक का लघु परिपथन कर दिया जाए, तो प्रतिरोध कम होने पर उसमें अत्यधिक धारा प्रवाहित हो जाती है। इसी सिद्धांत पर इस भट्ठी में भी प्राथमिक कुंडली को संभरण (supply) से संबद्ध कर दिया जाता है और द्वितीयक में जो स्वयं धान के रूप में होती है, अत्यधिक धारा प्रेरित हो जाती है, जिससे थान पिघल जाता है।
इस भट्ठी में भी ऊष्मा सीधे धान में ही उत्पन्न होती है और इसलिए उसका अधिकतम सीधे धान में ही उत्पन्न होती है और इसलिए उसका अधिकतम उपभोग होना संभव है। परंतु इन भट्ठियों में केवल वही धातु पिघलाई जा सकती है जो चार्ज के रूप में लघुपरिपथित द्वितीयक बन सके। इन भट्ठियों में किसी वस्तु के विशिष्ट भाग को सापेक्षतया अधिक गरम कर सकना भी संभव है। इस प्रकार ये गियर (gear) को दृढ़ (harden) करने के उपयोग में तथा ऊष्मा उपचार (heat treatment) के लिए बहुत प्रयोग की जाती है। इन भट्ठियों को, सामान्यत:, उच्च आवृत्ति (high frequency) संभरण से संभरित किया जाता है, जिससे अधिक ऊष्मा उत्पन्न हो सके। 10,000 साइकिल प्रति सेकंड की आवृत्ति का प्रयोग सामान्य है, जो साधारणतया इलेक्ट्रॉनिकी युक्तियों (electronic devices) द्वारा प्राप्त की जाती है।
स्टारगेट
स्टारगेट एक काल्पनिक विज्ञान पर आधारित साहसिक सैन्य धारावाहिकों व फ़िल्मों की फ़्रैंचाइज़ी है जिसे रॉनल्ड एम्रिच और डीन डेवलिन ने रचा है। इस शृंखला की पहली फ़िल्म "स्टारगेट" 28 अक्तुबर 1994 को मेट्रो-गोल्डन-मेयर व कारोल्को द्वारा रिलीज़ की गई थी जो विश्वभर में $200 मिलियन कमाकर एक हिट फ़िल्म साबित हुई। तिन साल बाद ब्रैड राइट और जॉनाथन ग्लासनर ने टेलिविज़न धारावाहिक "स्टारगेट SG-1" की शुरुआत की जो फ़िल्म की कहानी आगे बढाता है।
ख़ुजन्द
ख़ुजन्द (), जो १९३६ तक ख़ोदजेंद के नाम से और १९९१ तक लेनिनाबाद () के नाम से भी जाना जाता था, मध्य एशिया के ताजिकिस्तान देश का दूसरा सबसे बड़ा शहर और उस राष्ट्र के सुग़्द प्रान्त की राजधानी है। यह नगर सिर दरिया के किनारे फ़रग़ना वादी के मुख पर स्थित है। ख़ुजन्द की आबादी १९८९ की जनगणना में १.६ लाख थी लेकिन २०१० में घटकर १.४९ लाख हो गई। यहाँ के अधितर लोग ताजिक समुदाय से हैं और ताजिकी फ़ारसी बोलते हैं।
'ख़ुजन्द' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
प्राचीनकाल में ख़ुजन्द का ईरान के साथ सम्बन्ध रहा है और बहुत से मशहूर प्राचीन फ़ारसी कवि और वैज्ञानिक इस शहर से आए हैं। इस्लाम के आगमन के बाद ८वीं सदी ईसवी में अरबों ने इस शहर पर क़ब्ज़ा कर लिया और बाद में उभरने वाले मंगोल साम्राज्य का देर तक डटकर मुक़ाबला किया। तुर्की-मंगोल मूल के तैमूरी साम्राज्य की स्थापना के बाद ख़ुजन्द उसका भाग बना। १८६६ में रूसी साम्राज्य मध्य एशिया में फैल रहा था और उसने ख़ुजन्द ख़ानत की सीमाओं को पीछे खदेड़ दिया। आगे चलकर बाक़ी ताजिकिस्तान के साथ यह नगर भी सोवियत संघ का भाग रहा, जिसने २७ अक्टूबर १९३९ को अपने राष्ट्रपिता लेनिन के सम्मान में ख़ुजन्द शहर का नाम बदलकर लेनिनाबाद कर दिया। जब १९९२ में सोवियत संघ टूट गया तो लेनिनाबाद का नाम वापस ख़ुजन्द रख दिया गया।
ख़ुजन्द का मौसम रेगिस्तानी है - गर्मियाँ लम्बी होती हैं और सर्दियाँ छोटी, हालांकि सर्दियों में यहाँ कभी-कभी बर्फ़ पड़ती है। महीने के हिसाब से औसत मौसम इस प्रकार है:
डकैती
डकैती हिन्सा या हिन्सा की धमकी से ग़ैर-क़ानूनी ढंग से किसी अन्य व्यक्ति का धन, माल, जान, पशुधन या अन्य वस्तु छीन लेने को कहते हैं। डकैती करने वाले व्यक्तियों को डाकू या दस्यु कहा जाता है। डाकू अक्सर गिरोहों का भाग होते हैं और ऐसे क्षेत्रों में अड्डे बनाते हैं जहाँ पुलिस और अन्य क़ानून के रखवालों का पहुँचना कठिन हो। राहज़नी एक विशेष प्रकार की डकैती होती है जिसमें यात्रा कर रहे लोगों पर हमला कर के उनसे चोरी की जाती है या स्वयं उनपर बलात्कार या क़त्ल जैसा अपराध किया जाता है।
कुछ डाकू अपने जीवन के आरम्भ में शरीफ़ लोग हुआ करते थे जिनकी किसी शक्तिशाली व्यक्ति या सरकार से लड़ाई हो गई हो और उन्हें जान बचने के लिए भागना पड़ता था। सरकार और पुलिस उनका शिकार कर रही होती थी इसलिए वे अपने बचाव के लिए हथियार उठा लेते थे और जीने के लिए खाने-पैसे की वजह से अपराध का रास्ता लेते थे। ऐसे विद्रोही डाकुओं को पुराने काल में अक्सर 'बाग़ी' बुलाया जाता था।
'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) कहते हैं। 'राहज़नो' को अंग्रेज़ी में 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। अमेरिका में डाकुओं को 'आउटलॉ' (outlaw) कहा जाता था। मेक्सिको में स्पेनी भाषा का 'देस्पेरादो' (desperado) शब्द इस्तेमाल होता था। बाग़ी डाकुओं को अमेरिका में 'रॅबॅल आउटलॉ' (rebel outlaw) कहा जाता था।
भारतीय संस्कृति में अतीत के कुछ जाने-माने डाकू आज भी याद किये जाते हैं, जैसे कि बिजनौर का सुल्ताना डाकू, जिसपर एक मशहूर नौटन्की आधारित है। आधुनिक काल में फूलन देवी एक महिला डाकू थी जो आगे चलकर भारत की सांसद भी बनी।
अन्य देशों में भी प्रसिद्ध डाकू हुए हैं। मसलन अमेरिका में जॅस्सी जेम्ज़ (Jesse James) और बिली द किड (Billy the Kid) मशहूर हैं। मध्यकालीन इंग्लैंड में रॉबिन हुड एक मशहूर बाग़ी डाकू (रॅबॅल आउटलॉ) था। इटली में प्रसिद्ध था
राहज़नी
राहज़नी एक प्रकार की डकैती होती है जिसमें यात्रा कर रहे लोगों पर हमला कर के उनसे चोरी की जाती है या स्वयं उनपर बलात्कार या क़त्ल जैसा अपराध किया जाता है।
'राहज़नी को अंग्रेज़ी में 'हाईवे रबरी' (highway robbery) और 'राहज़नो' को 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। किसी भी प्रकार के 'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) भी कहते हैं।
समुद्री डकैती
समुद्री डकैती समुद्र पर यात्रा कर रही नौका और उसके मुसाफ़िरों पर हुई डकैती या हिंसात्मक चोरी को कहा जाता है। समुद्री डकैती करने वाले अपराधियों को समुद्री डाकू या जल दस्यु कहा जाता है। ऐसे अपराध की रोकथाम करना अक्सर मुश्किल होता है क्योंकि समुद्र का क्षेत्रफल विशाल है (पूरे भूमि के क्षेत्रफाल से तीन गुना) और ऐसे समुद्री डाकू अक्सर अंतर्राष्ट्रीय सीमाओं के पार काम करते हैं, यानि किसी एक देश की पुलिस या सेना उन्हें रोक नहीं पाती। मसलन पूर्वी अफ़्रीका के सोमालिया देश के अड्डों से आने वाले समुद्री डाकुओं ने भारत के तट के पास से समुद्री जहाज़ों का अपहरण किया है।
'समुद्री डाके' को अंग्रेज़ी में 'पाइरसी' (piracy) और 'समुद्री डाकुओं' को 'पाइरेट' (pirate) कहते हैं। 'समुद्री डाकुओं' को फ़ारसी में 'दुज़्द दरियाई' () यानि 'दरियाई चोर' या 'समुद्री चोर' कहते हैं। यूनानी भाषा में इन्हें 'पेइरातेस' (πειρατής) कहते हैं।
भारत में बहुत से दस्यु थे। सबसे बड़ा दस्यु दल उत्तर भारत में झेलम नदी के दस्युओं का था। कई राजा अपने शत्रु राजाओं के जहाज़ों को लूटने के लिए उन्हें धन देते थे। झेलम नदी के तट पर सथित एक इलाके में दस्यु रहते थे। उस इलाके को दस्युलोक कहते थे। दस्युओं में स्त्री-पुरुष का कोई भेदभाव नहीं हुआ करता था और सभी को समान शिक्षा व अस्त्र-शस्त्र का अभ्यास दिया जाता था। दस्यु जल में २० मिनट तक साँस रोककर बड़ी तेज़ी से तैरा करते थे। एक दस्यु राजा अरुनायक व रानी महानंदनी की पुत्री लाची का विवाह राजा पोरस के साथ हुआ था।
माफ़िया राज
माफ़िया राज भारतीय उपमहाद्वीप के देशों में ऐसी राजनैतिक और आर्थिक स्थिति को कहते हैं जिसमें किसी क्षेत्र की सरकारी या राष्ट्रीय संपत्ति पर नेताओं, उद्योगपतियों, सरकारी अफ़सरों, पुलिस कर्मचारियों या अन्य लोगों का एक ग़ैर-क़ानूनी गुट नियंत्रण पा लेता है और फ़िर उसे निजी फ़ायदे के लिए लूटता है। भारत में यह कोयले, भूमि, लकड़ी, सरकारी निर्माण योजनाओं और बहुत से अन्य क्षेत्रों में देखा गया है। इसका एक प्रसिद्ध उदाहरण बिहार और झारखंड राज्यों का चारा घोटाला था।
सोमेश्वर प्रथम
सोमेश्वर प्रथम (आहवमल्ल) प्रसिद्ध |चालुक्यराज जयसिंह द्वितीय जगदेकमल्ल का पुत्र जो 1042 ई. में सिंहासन पर बैठा।
पिता का समृद्ध राज्य प्राप्त कर उसने दिग्विजय करने का निश्चय किया। चोल और परमार दोनों उसके शत्रु थे। पहले वह परमारों की ओर बढ़ा। राजा भोज धारा और मांडू छोड़ उज्जैन भागा और सोमेश्वर दोनों नगरों को लूटता उज्जैन जा चढ़ा। उज्जैन की भी वही गति हुई, यद्यपि भोज सेना तैयार कर फिर लौटा और उसने खोए हुए प्रांत लौटा लिए। कुछ दिनों बाद जब अह्निलवाड के भीम और कलचुरी लक्ष्मीकर्ण से संघर्ष के बीच भोज मर गया तब उसके उत्तराधिकारी जयसिंह ने सोमेश्वर से सहायता मांगी। सोमेश्वर ने उसे मालवा की गद्दी पर बैठा दिया और स्वयं चोलों से जा भिड़ा। 1052 ई. में कृष्णा और पंचगंगा के संगम पर कोप्पम के प्रसिद्ध युद्ध में चोलों को परास्त किया। बिल्हण के 'विक्रमांकदेवचरित' के अनुसार तो सोमेश्वर एक बार चोल शक्ति के केंद्र रांची तक जा पहुँचा। सोमेश्वर ने दक्षिण और निकट के राजकुलों से सफल लोहा लेकर अब अपना रूख उत्तर की ओर किया। मध्यभारत में चंदेलों और कछवाहों को रौदता वह गंगा जमुना के द्वाब की ओर बढ़ा और कन्नौजराज ने डरकर कंदराओं में शरण ली। उसकी शक्ति इस प्रकार बढ़ती देख लक्ष्मीकर्ण कलचुरी ने उसकी राह रोकी, पर उसे हारकर मैदान छोड़ना पड़ा। इसी बीच सोमेश्वर के बेटे विक्रमादित्य ने मिथिला, मगध, अंग, बंग और गौड़ को रौंद डाला। तब कहीं कामरूप (आसाम) पहुँचने पर वहाँ के राजा रत्नपाल ने चालुक्यों की बाग रोकी और सोमेश्वर कोशल की राह घर लौटा। हैदराबाद में कल्याणी नाम का नगर उसी का बसाया हुआ प्राचीन कल्याण है जिसे उसने अपनी राजधानी बनाया था। 1068 ई. में बीमार पड़ने पर जब सोमेश्वर ने अपने बचने की आशा न देखी तब वह तुंगभद्रा में स्वेच्छा से डूबकर मर गया।
इंस्ट्रुमेंट ऑव गवर्नमेंट
इंस्ट्रुमेंट ऑव गवर्नमेंट (Instrument of government) (1653) इंग्लैंड के उस संविधान का नाम जिसको राजतंत्र की समाप्ति के चार वर्ष बाद कुछ प्रमुख सैनिक अधिकारियों ने प्रस्तुत किया था। यह इंग्लैंड का प्रथम और एकमात्र लिखित संविधान है।
इस संविधान में विधिनिर्माण और प्रशासन के लिए दो पृथक्‌ परिषदों-पार्लियामेंट और कौंसिल-तथा प्रमुख अधिकारी लार्ड प्रोटेक्टर और पार्लामेंट विधिनिर्माण के सर्वोच्च अधिकारी थे। प्रशासन का प्रमुख अधिकारी लार्ड प्रोटेक्टर था। प्रशासनकार्य में उसकी सहायता के लिए 13 से लेकर 21 सदस्यों तक की कौंसिल की व्यवस्था संविधान में थी। लार्ड प्रोटेक्टर और पहली कौंसिल के सदस्यों का नामोल्लेख भी संविधान में था। इंग्लैंड और आयरलैंड तीनों देशों के लिए वेस्टमिनिस्टर (लंदन) में 460 सदस्यों की एक सदनात्मक पार्लियामेंट की व्यवस्था थी। पार्लियामेंट का कार्यकाल, सदस्यों और निर्वाचकों की योग्यता, सेना का व्यय, आय के साधन, धर्मव्यवस्था, लार्ड प्रोटेक्टर के अधिकार, राज्य के मौलिक सिद्धांत आदि का भी उल्लेख था। आरंभ से ही इस संविधान का विरोध हुआ और पाँच वर्ष में ही इसका जीवन समाप्त हो गया।
पोकर
पोकर ताश का एक प्रकार का खेल है जिसमें शर्त लगाना व अकेले खेलना शामिल है। इसमें विजेता उसके पास मौजूद पत्तों के मेल व क्रम से चुना जाता है जिनमें कुछ पत्ते खेल खत्म होने तक छिपे रहते हैं। यह खेल भिन्न-भिन्न प्रकार से खेला जाता है जिनमें खेले गए पत्ते, मिलाए गए पत्ते व छिपे हुए पत्तों की अलग अलग मात्रा शामिल होती है। पोकर का सबसे लोकप्रिय प्रकार टेक्सास होल्ड'एम है।
जबकि पोकर की सटीक उत्पत्ति बहस का विषय है, कई खेल विद्वान फ्रांसीसी खेल पोक और फ़ारसी खेल अस-नास को प्रारंभिक प्रेरणा के रूप में इंगित करते हैं। उदाहरण के लिए, फोस्टर्स कम्प्लीट हॉयल के 1937 के संस्करण में, आरएफ फोस्टर ने लिखा है कि "पोकर का खेल, जैसा कि पहली बार संयुक्त राज्य अमेरिका में खेला गया था, प्रत्येक खिलाड़ी को बीस-कार्ड पैक से पांच कार्ड, निस्संदेह अस- का फारसी खेल है- नास।" हालांकि, 1990 के दशक में यह धारणा कि पोकर अस-नास का प्रत्यक्ष व्युत्पन्न है, डेविड पारलेट सहित गेमिंग इतिहासकारों द्वारा चुनौती दी जाने लगी। हालाँकि, जो निश्चित है, वह यह है कि पोकर को 19वीं शताब्दी की शुरुआत में अमेरिकी दक्षिण में लोकप्रिय बनाया गया था, क्योंकि 1830 के दशक के दौरान मिसिसिपी नदी में और न्यू ऑरलियन्स के आसपास जुआ रिवरबोट्स ने खेल को फैलाने में मदद की थी। 1829 में स्टीमबोट पर खेले जाने वाले पोकर का एक प्रारंभिक विवरण अंग्रेजी अभिनेता, जो कोवेल द्वारा दर्ज किया गया है। यह खेल बीस कार्डों की रैंकिंग के साथ एस (उच्च) से टेन (निम्न) तक खेला गया था।
पोकर के इस संस्करण के विपरीत, सात-कार्ड स्टड केवल 19वीं शताब्दी के मध्य में दिखाई दिया, और बड़े पैमाने पर अमेरिकी सेना द्वारा फैलाया गया था। यह द्वितीय विश्व युद्ध के बाद कई कैसीनो में एक प्रमुख बन गया, और 1970 के दशक में पोकर की विश्व श्रृंखला के आगमन के साथ लोकप्रियता में वृद्धि हुई।
टेक्सास होल्ड 'एम और अन्य सामुदायिक कार्ड गेम अगले कुछ दशकों में जुए के दृश्यों पर हावी होने लगे। सहस्राब्दी के अंत के दौरान पोकर के टेलीविज़न पर खेल की लोकप्रियता को बढ़ाने वाला एक विशेष रूप से मजबूत प्रभाव था, जिसके परिणामस्वरूप कुछ साल बाद 2003 और 2006 के बीच पोकर में उछाल आया। आज यह खेल दुनिया भर में एक बेहद लोकप्रिय शगल बन गया है।
सामान्य तौर पर खेलते वक्त पत्ते बाँटने का अधिकार सभी खिलाड़ियों को बारी-बारी दिया जाता है और एक टोकन से चिह्नित किया जाता है जिसे "डीलर बटन" या "बक" कहते है। कसिनो में खेलते वक्त डीलर ही सबकी ओर से पत्ते बाँटता है किन्तु बटन (सामान्यत: एक सफ़ेद चिप्पी) खिलाड़ियों के बीच दक्षिणावर्त दिशा (घडी की दिशा में) घुमाया जाता है जिससे शर्त लगाने वाले खिलाड़ी की पहचान होती है। पोकर टेबल पर पत्ते एक-एक करके दक्षिणावर्त दिशा में बाँटे जाते हैं।
खेल में शुरुआती शर्त लगाने के लिए एक या एक से अधिक खिलाड़ी चाहिए होते हैं।
अल्बर्टा विश्वविद्यालय, कार्नेगी मेलॉन विश्वविद्यालय और ऑकलैंड विश्वविद्यालय के शोधकर्ताओं द्वारा कई तरह के कंप्यूटर पोकर खिलाड़ियों को विकसित किया गया है।
विज्ञान में प्रकाशित जनवरी 2015 के एक लेख में, ज्यादातर अल्बर्टा विश्वविद्यालय के शोधकर्ताओं के एक समूह ने घोषणा की कि उन्होंने अपने सेफियस पोकर बॉट के विकास के साथ टेक्सास होल्डम को "अनिवार्य रूप से कमजोर रूप से हल किया"। लेखकों ने दावा किया कि सेफियस अपने सबसे खराब स्थिति वाले प्रतिद्वंद्वी के खिलाफ औसतन प्रति गेम अधिकतम 0.001 बड़े अंधा खो देगा, और रणनीति इस प्रकार "इष्टतम के करीब" है कि "इसे मानव जीवन के भीतर सांख्यिकीय महत्व से नहीं हराया जा सकता है पोकर खेल रहा है"
Japanese games
डी॰ सी॰ अवंती
डी॰ सी॰ अवन्ती () एक आगामी भारतीय स्पोर्ट्स कार है। यह भारत में निर्मित पहली पूर्ण स्वदेशी स्पोर्ट्स कार है जिसे ऑटो एक्सपो 2012 में पहली बार अमिताभ बच्चन द्वारा अनावरित किया गया था। इसे भारत के जाने माने डिज़ाइनर दिलिप छाबड़िया के डी॰ सी॰ डिज़ाइन ने बनाया है। इसका नाम टिन टिन कॉमिक्स की पात्र स्टडबेकर अवन्ती के नाम पर रखा गया है। इटालियन भाषा में इसका अर्थ है "आगे बढना"। इसका उद्देश्य भारत में ऐसी स्पोर्ट्स कारों का निर्माण करना है जिन्हें जनता वाजिब दामों पर खरिद सके। यह अब भारत की सडको पर २०१५ मे उतारी गयी।
अवन्ती का इंजन फ़ोर्ड द्वारा निर्मित आधुनिक इकोबूस्ट तंत्रज्ञान से बना है। यह 2.0 लिटर क्षमता का DOHC चार सिलेंडर वाला इंजन है जिसमें डाइरेक्ट इंजेक्शन, हर सिलेंडर पर चार वॉल्व के साथ वेरिएबल वॉल्व टाइमिंग (VVT) व टर्बो चार्जिंग मौजूद है। इसका पावर आउटपुट 261bhp है और यह 366Nm का टॉर्क उत्पन्न करता है। आगे चलकर इसमें हॉन्डा का V6 इंजन भी उपलब्ध कराया जाएगा जो 394bhp का पावर आउटपुट प्रदान करता है। इंजन युरो-V प्रदूषण मापदंडों पर खरा उतरता है और थोडे बदलाव के बाद युरो-VI के काबिल बनाया जा सकता है।
इसमें छः गियर वाला मानवीय गेयरबॉक्स है और टेक्नॉलॉजी के शौकीन लोगों के लिए 6 स्पीड ड्युअल क्लच गेयरबॉक्स भी दिया गया है। यह शून्य से 100 किलोमिटर/घंटे की रफ़्तार सात सेकेण्ड मे छू सकती है जिसका श्रेय इसके हलके वज़न (1560kg) को जाता है। इसकी उच्चतम गति सीमा 250 किलोमिटर/घंटे तक है। इसके साथ ही कार में एबीएस (ABS) व एयरबैग्स पहले से ही दिए गए है।
भारत की पहली स्पोर्ट्स कार अवन्ती का अनावारण २४ सितम्बर २०१५ को किया गया। इसकी कीमत 35.93 लाख (पुणे में शोरूम कीमत) है।
ह्युन्दाई इऑन
ह्युन्दाई इऑन () ह्युन्दाई मोटर्स द्वारा निर्मित पारिवारिक कार है जिसे 14 अक्तुबर 2011 को अनावरित किया गया था। यह ह्युन्दाई की पहली कार है जिसे विषेश भारतीय कार बाज़ार को ध्यान में रख कर बनाया गया है। इसकी स्पर्धा शेवर्ले स्पार्क व मारुती सुज़ुकी आल्टो के साथ है जो इसी सेगमेंट की गाडियां है।
इऑन में 814cc व 998cc तिन सिलेंडर वाले दो इंजन प्रकार मौजुद है जो 5500 के आरपिएम पर 56PS की उर्जा के साथ 76.5Nm का टॉर्क उत्पन्न करता है।
लहरतख़्ता
लहरतख़्ता या सर्फ़बोर्ड (अंग्रेज़ी: surfboard) उस फट्टे को कहते हैं जिसका प्रयोग लहरबाज़ी (सर्फ़िन्ग) के खेल में समुद्र की लहरों पर सवारी करने के लिए किया जाता है। लहरतख़्ते हलके होते हैं ताकि लहरबाज़ उन्हें आसानी से उठा सकें और अगर सवारी करते हुए वे गिर जाएँ तो तख़्ते की ठोकर से अधिक चोट न लगे। इस हल्केपन के बावजूद वे मज़बूत भी होते हैं ताकि सवार हुए लहरबाज़ का भार उठा सकें।
लहरबाज़ी का आविष्कार हवाई में हुआ था, लेकिन वहाँ के आदिवासी कोआ जैसे स्थानीय पेड़ों की लकड़ी से लहरतख़्ते बनाते थे। हवाईयाई भाषा में इन तख़्तों को पापा हेए नालू (papa he‘e nalu) बुलाया जाया था। यह १५ फ़ुट से भी अधिक लम्बे और बहुत ही भारी होते थे। जब से लहरबाज़ी दुनिया भर में लोकप्रीय हुई है लहरतख़्तों में बहुत सुधार हुआ है। अब इनका अंदरूनी भाग पॉलीयुरीथेन या पॉलीस्टाइरीन का बना होता है जो एक प्रकार का बहुत ही हल्का प्लास्टिक है। इसके ऊपर फ़ाइबरग्लास, कपड़े और पॉलीऍस्टर की परतें होती हैं जिन्हें ईपोक्सी घने (रॅज़िन) की गोंद से जोड़ा होता है। ईपोक्सी एक दफ़ा सूख जाए तो बहुत ही सख़्त होता है और पानी के लिए बिलकुल बंद हो जाता है। ऐसे फट्टे अत्यंत हलके, सख़्त और मज़बूत होते हैं। सवारी करते हुए लहरबाज़ों को अधिक नियंत्रण देने के लिए आधुनिक लहरतख़्तों के नीचे फ़िन (पत्ते) भी लगे होते हैं।
लहरतख़्ते दो मुख्य क़िस्मों के होते हैं:
कोणधारी कोण
कोण या शंकु () कुछ ठन्डे इलाक़े के वृक्षों पर उगने वाले फल-नुमा अंग होते हैं (लेकिन यह वास्तव में फल नहीं होते)। जिन वृक्षों पर यह उगते हैं उन्हें कोणधारी () कहा जाता है। इन शंकुओं में पेड़ों के जनन के लिए आवश्यक भाग होते हैं। मादा शंकु अकार में बड़े होते हैं और उनमें बीज बनते हैं जबकि नर शंकु अकार में बहुत छोटे होते हैं और उनमें पराग बनता है। चीड़ के दरख़्तों के नीचे जो कोण पड़े हुए नज़र आते हैं वह वास्तव में बड़े अकार वाले मादा शंकु होते हैं। एक वृक्ष के नर कोणों में बना पराग हवा के प्रवाह से दुसरे वृक्ष की मादा कोणों तक पहुँचता है और फिर उन मादा कोणों में पेड़ के बीज उत्पन्न होते हैं।
कोणधारी
कोणधारी या शंकुधारी () वृक्षों की एक प्रजाति है। यह ठन्डे या कम गरम क्षेत्रों में पनपते हैं और इनपर कोण या शंकु उगते हैं। इन पेड़ों का जनन इन्ही कोणों के माध्यम से होता है। ऐसे पेड़ों के पत्ते भी प्रायः चपटे होने की अपेक्षा लम्बी तीलियों जैसे होते हैं। वैज्ञानिक रूप से इन पेड़ों को 'पाइनोफ़ाइटा' (), 'कॉनिफ़ॅरोफ़ाइटा' () या कॉनिफ़ॅरे () कहा जाता है। चीड़ (पाइन), तालिसपत्र (यू), प्रसरल (स्प्रूस), सनोबर (फ़र) और देवदार (सीडर) के पेड़ इसी कोणधारियों की श्रेणी में आते हैं।
पॉलिस्ता मार्ग
पॉलिस्ता मार्ग () ब्राज़ील के साओ पाउलो शहर के सबसे महत्वपूर्ण मार्गों में से एक और एक प्रमुख वित्तीय केंद्र है।
अर्क
अर्क, निर्यास या जीवनरस () वृक्षों की दारु (ज़ाइलेम) और वल्कल (फ़्लोएम) नामक नसों में चलने वाले तरल (फ़्लुइड) को कहते हैं जो पेड़ के हर भाग में आहार, पानी, हारमोन और जीवन के लिए आवश्यक अन्य रसायन पहुँचाता है। अर्क का इस्तेमाल बहुत से अन्य जीव भी करते हैं। बहुत से कीड़े पेड़ों की शाखाएँ छेदकर इसे पीते हैं। ठंडे इलाक़ों में भूर्ज की टहनियाँ छेदकर उसका मीठा अर्क एकत्रित किया जाता है जिसका प्रयोग खाने-पीने में और शराब बनाने के लिए किया जाता है। दक्षिण भारत में ताड़ (एक प्रकार का खजूर) के पेड़ के ताने से निकले अर्क की 'ताड़ी' () नामक शराब बनती है। कनाडा में मेपल के वृक्ष के अत्यंत मीठे अर्क को एकत्रिक करके उसका एक शहद-जैसी चाशनी बनती है।
तन्तु काँच
तन्तु कांच (फाइबरग्लास / fiberglass) एक तन्तु-जड़ित प्लास्टिक है। इनमें प्रयुक्त तन्तु (रेशे) काँच के होते हैं। इन रेशों के कारण यह प्लास्टिक हलके होने के साथ-साथ बहुत मजबूत भी होता है। इसका प्रयोग पानी की टंकियाँ, गाड़ियों और नावों की संरचना, नहाने के टब-बाल्टियाँ, घरों की छतें और बहुत सी अन्य जगहों पर होता है।
सेटर
सेटर (, , )युनानी देवता पैन और डॉयनॉसियस के सहकर्मी माने जाते हैं जो पहाडों व जंगलों में रहते है। ये इंसान व बकरी/भेड का मिला जुला अवतार है।
हॉलीवुड साइन
हॉलीवुड साइन एक थल चिह्न और अमेरिकी सांस्कृतिक प्रतीक है जो कैलिफोर्निया राज्य के लॉस एंजिल्स शहर के सैंटा मोनिका पहाड़ों के हॉलीवुड हिल्स क्षेत्र में स्थित है। साइन 45 फुट लंबे (14 मीटर) सफेद अक्षरों से क्षेत्र का नाम अंग्रेज़ी भाषा में (Hollywood) विन्यास करता है और पूरे शब्द की कुल चौड़ाई 350 फुट (110 मीटर) है। मूलतः इसका निर्माण 1923 में एक विज्ञापन के रूप में किया गया था, लेकिन छोड़ दिये जाने के बाद से इसकी अमेरिकी लोकप्रिय संस्कृति में पहचान बढ़ती चली गई।
अभिसारी श्रेणी
गणित में संख्याओं के किसी अनुक्रम (सेक्वेंस) के योग को श्रेणी (सिरीज़/series) कहते हैं। यदि पदों की संख्या अपरिमित हो, तो इस श्रेणी को अनंत श्रेणी कहते हैं।
यदि दिया हुआ अनुक्रम formula_1 है तो, अनुक्रम के पहले n पदों के योग formula_2 को "n"वाँ आंशिक योग (partial sum) कहते हैं। अर्थात्
कोई श्रेणी अभिसारी (convergent) तब कहलाती है जब इसके आंशिक योगों का अनुक्रम formula_4 अभिसारी हो।
जब कोई श्रेणी अभिसारी नहीं होती तो उसे अपसारी (divergent) कहते हैं।
माना Sn = a1+...+an इस श्रेणी के प्रथम पदों n पदों का योग है। यदि n के अनन्त की ओर अग्रसर होने पर Sn एक परिमित सीमा S की ओर अग्रसर हो, तो श्रेणी 'S की ओर अभिसारित' (converge) कही जाती है तथा S 'श्रेणी का योग' कहलाता है।
यदि Sn अग्रसर होता है +अनन्त या -अनन्त की ओर, तो श्रेणी परिस्थिति के अनुसार + अनन्त या - अनन्त की ओर अपसारित (diverge) होती कही जाती है। यदि Sn परिमित रूप से दोलित होता है, अर्थात्‌ यदि प्रत्येक n के लिए।Sn। < K है और यदि Sn किसी सीमा की ओर अग्रसर नहीं होता है, तो श्रेणी परिमित रूप से दोलित करती कही जाती है। यदि n के अनंत की ओर अग्रसर होने पर,।Sn। अपरिमित रहता है और Sn किसी सीमा की ओर अग्रसर नहीं होता, तो श्रेणी अनंत रूप से दोलित होती कही जाती है।
उदाहरण के लिये, श्रेणी 1 - 1 + 1 - 1 +...के लिए n के सम या विषम होने के अनुसार Sn = 0 या 1 है। अत: यह श्रेणी परिमित रूप से दोलित है। श्रेणी 1 - 2 + 3 - 4 +...के लिए S = n, S = n है और यह श्रेणी अनंत रूप से दोलन करती है।
अत: किसी श्रेणी का अभिसरण, या अपसरण अपूर्ण योगों {Sn} के अनुक्रम के अभिसरण, या अपसरण, पर निर्भर होता है। सामान्यत: जो श्रेणी अभिसारित नहीं होती, वह अपसारित कही जाती है। गुणोत्तर श्रेणी 1 + r + r + ... के लिए Sn = (1 - r) / (1 - r) यदि |r| < 1 ; तथा Sn = n यदि r = 1 है। यदि। r। <1 है, तो यह श्रेणी योग 1(1-r) की ओर अभिसारित होती है, अन्यथा अपसारित रहती है।S के लिए निश्चित व्यंजक ज्ञात करना सदैव सरल नहीं है। अत: हम यह जानने के लिए कि कोई विशिष्ट श्रेणी अभिसारी है या नहीं, अभिसारी और अपसारी की परीक्षाविधियों का प्रयोग करते हैं। यदि कोई श्रेणी केवल धनात्मक पदों से बनी है, तो किसी पद के उपरांत {Sn} एक वृद्धिमय अनुक्रम होगा और ऐसे वृद्धिमय अनुक्रम के अभिसरण के लिए आवश्यक और पर्याप्त अनुबंध यह है कि यह परिमित हो, अर्थात्‌ एक ऐसी अचर राशि K का अस्तित्व हो कि n के समस्त मानों के लिए Sn < K हो। धनात्मक पदोंवाली श्रेणी के अभिसरण परीक्षण की विधियाँ निम्नलिखित हैं :
विकिसमाचार
विकिसमाचार एक मुक्त-सामग्री युक्त समाचार स्रोत है और यह विकिमीडिया संस्थापन की एक परियोजना है जिसका उद्देश्य सभी तक निष्पक्ष, मुक्त, निशुल्क और दिलचस्प समाचार पहुँचाना है।। अन्य विकिपरियोजनाओं के समान ही इसपर भी जानकारियाँ आम पाठकों द्वारा ही लिखी जाती हैं। पुराने लेखों को सुरक्षित कर दिया जाता है ताकि सम्पादक उन्हें परिवर्तित ना कर सकें।
विकिसमाचार क्रिएटिव कॉमन्स एट्रिब्यूशन २.५ लाइसेन्स के अन्तर्गत है, जो अन्य विकिमीडिया परियोजनाओं के लाइसेन्स से भिन्न है।
नानपारा
नानपारा बहराइच जिला की एक तहसील है। नानपारा से नेपाल की सीमा मात्र २० किलोमीटर दूर स्थित है।
वर्ष 2001 की जनगणना के अनुसार नानपारा की आबादी 92,771 थी। पुरुषों का अनुपात 53% व महिलाएं 47%।
सरल (वृक्ष)
प्रसरल या सिर्फ़ सरल (अंग्रेज़ी: spruce, स्प्रूस) एक कोणधारी वृक्षों का जीववैनिक वंश है जो पृथ्वी के उत्तरी गोलार्ध (हॅमिस्फ़ीयर) के ठन्डे इलाक़ों में मिलता है। इस वंश को पाइसीया (Picea) भी कहा जाता है। यह २० से ६० मीटर (६५ से २०० फ़ुट) तक के ऊँचे पेड़ होते हैं और अपने कोण जैसे आकार और सर्पिल (स्पाइरल) तरह से सुसज्जित तीली जैसे पत्तों से आसानी से पहचाने जाते हैं। भारतीय उपमहाद्वीप में यह हिमालय के क्षेत्र में पाए जाते हैं। प्रसरल एक लम्बी आयु जीने वाला दरख़्त है और उत्तरी यूरोप के स्कैंडिनेविया इलाक़े के पश्चिमी स्वीडन क्षेत्र में एक 'ओल्ड त्यिक्को' () नामक सरलवृक्ष मिला है जिसकी उम्र ९,५५० वर्ष बताई गई है (हालांकि इसपर कुछ विवाद है)।
सनोबर
सनोबर (अंग्रेज़ी: fir, फ़र) एक सदाबहार कोणधारी वृक्ष है जो दुनिया के उत्तरी गोलार्ध (हॅमिस्फ़ीयर) के पहाड़ी क्षेत्रों में मिलता है। इसकी ४५-५५ जातियाँ हैं और यह पायनेसीए नामक जीवैज्ञानिक कुल का सदस्य है। सनोबर १० से ८० मीटर (३० से २६० फ़ुट) तक के ऊँचे पेड़ होते हैं। इनके तीली जैसे पत्ते टहनी से जुड़ने वाली जगह पर एक मोटा गोला सा बनाते हैं जिस से आसानी से पहचाने जाते हैं। वनस्पति-विज्ञान की दृष्टि से इनका देवदार (सीडर) के वृक्ष के साथ गहरा सम्बन्ध है। भारतीय उपमहाद्वीप में यह हिमालय के क्षेत्र में मिलते हैं।
ध्यान दीजिये कि 'सनोबर' फ़ारसी में प्रसरल (स्प्रूस) के पेड़ को कहते हैं जबकि हिन्दी में ऐसा नहीं है।
सनोबर की लकड़ी हलकी और नरम होने के कारण निर्माण के लिये इस्तेमाल कम होती है। इसकी बजाय इसे गूदकर इससे प्लायवुड आदि के फट्टे बनाए जाते हैं। पेड़ काटे जाने के बाद इस लकड़ी पर कीड़े आसानी से आक्रमण करके इसे छेद देते है और यह नमी का शिकार होकर ढह भी सकती है, इसलिए इसे घर से बाहर प्रयोग नहीं किया जा सकता, हालांकि घर के अंदर रखने वाली चीज़ें इसकी बन सकती हैं। सनोबर का प्रयोग काग़ज़ बनाने के लिये भी बहुत होता है।
सनोबर के वृक्ष हिमपात के मौसम में भी हरे-भरे रहते हैं जबकि भारतीय उपमहाद्वीप के पहाड़ी क्षेत्रों में कई अन्य पेड़ पतझड़ के मौसम में अपने पत्ते खो देते हैं। इनके सर्दियों में भी स्थाई सौन्दर्य का कई रचनाओं में वर्णन मिलता है, मसलन हरिवंशराय बच्चन ने इनका बखान करते हुए लिखा:
अपने पतले और ऊँचे आकार के लिये भी यह वृक्ष आकर्षक माना जाता है और आधुनिक काल में भारतीय उपमहाद्वीप में 'सनोबर' एक लड़कियों का नाम है। पहले ज़माने में यह पुरुषों का नाम भी हुआ करता था, मसलन 'गुल-सनोबर' की कथा में गुल लड़की का नाम था और सनोबर लड़के का - १९५३ में इस नाम की बनी हिन्दी फ़िल्म में शम्मी कपूर ने सनोबर का पात्र अदा किया था।
रोबॉटिक्स के नियम
रोबॉटिक्स के नियम वें मापदंड, सिद्धांत व कानून हैं जिनके तहत एक रोबोट का बर्ताव व कार्य करने का ढंग निर्धारित किया जाता है। इस तरह के रोबोट अब तक बनाए नहीं गए है परन्तु इन्हे काल्पनिक विज्ञान, फ़िल्मों और कृत्रिम बुद्धिमत्ता के क्षेत्र में संशोधन के लिए उपयोग किया जाता है।
अब तक के सबसे उत्तम नियम आईज़ैक असिमोव ने 1940 में लिखे थे परन्तु कईं अन्य संशोधकों ने भी नए नियम बनाए है।
आईज़ैक असिमोव ने "रोबॉटिक्स के तीन नियम" अपनी लघु कहानी "रनअराउंड" में 1942 में बताए थे।
अब तक इन नियमों का उपयोग केवल काल्पनिक कहानियों में ही किया गया है।
2011 में अभियांत्रिकी और भौतिक विज्ञान संशोधन बैठक (Engineering and Physical Sciences Research Council (EPRSC)) और कला व मानवता बैठक (Arts and Humanities Research Council (AHRC)) ने मिलकर पांच आवश्यक सिद्धांत बनाएं है जो रोबोट के डिज़ाइनर, रचयिता और उपयोगकर्ताओं के लिए सात "उच्च दर्जे के सन्देशों" के साथ बताएं गए है।:
सन्देश जिन्हे बताया गया है:
तालिसपत्र
तालिसपत्र, बिरमी या ज़रनब (अंग्रेज़ी: yew, यू) कोणधारी वृक्षों का एक जीववैज्ञानिक कुल है जो पृथ्वी के उत्तरी गोलार्ध (हॅमिस्फ़ीयर) के पहाड़ी क्षेत्रों में मिलता है। इसकी बहुत सी (३० से ज़्यादा) जातियाँ हैं जिनमें से कुछ छोटे पेड़ हैं और कुछ झाड़ियाँ हैं। इनकी बहुत सी टहनियाँ होती हैं जिनपर सदाबहार पत्ते लगे होते हैं। भारतीय उपमहाद्वीप में यह वृक्ष हिमालय क्षेत्र में मिलते हैं।
इन पेड़ों पर लगे नर कोण बहुत छोटे होते हैं (२ से ५ मिलीमीटर)। मादा कोण भी छोटे होते हैं और उनमें सिर्फ़ एक बीज बनता है। जैसे-जैसे बीज पनपता है उसके बाहर एक छोटे फल जैसा लाल-सुर्ख़ चोला (बीजचोल या ऐरिल) बनता है। यह रसदार और मीठा होता है जिस वजह से चिड़ियाँ इसे बीज समेत खा लेती हैं और फिर दूर-दराज़ के इलाक़ों में बीज गिरा देती हैं। मनुष्यों के लिए तालिसपत्र के बीज बहुत ज़हरीले होते हैं इसलिए इन्हें कभी भी नहीं खाना चाहिए।
तालिसपत्र बहुत से नामों से जाना जाता हैं जिनमें 'बिरमी', 'भिरमी', 'थोना', 'सुर्ख़दार', 'लौठसल्ला', इत्यादि शामिल हैं।
तालिसपत्र का प्रयोग आयुर्वेद चिकित्सा में हज़ारों वर्षों से होता आया है। आधुनिक काल में इनके बीजों में मौजूद टैक्सोल (Taxol) नामक ज़हरीले रसायन का प्रयोग कैंसर के इलाज के लिए किया जाता है। दवाईयाँ बनाने के लिए इस रसायन की इतनी मांग है कि हिमालायाई तालिसपत्र के अस्तित्व को ही ख़तरा हो गया है।